ஊரே கொண்டாடும் நாயகன், ஊரே கொண்டாடும் வில்லன் இவர்களுக்கிடையிலான மோதல் தான் இந்த கொடி வீரன். அம்மா, அப்பா இல்லாத சசிகுமார், தங்கை சனுஷா மீது அதிக பாசம் வைத்துள்ளவர். ஊரின் சாமியாடி என்பதால் ஊரே அவரை மதிக்கிறது. தங்கை சுனுஷாவுக்கும், அவர்கள் ஊருக்கு ஆர்டிஓ (கோட்டாட்சியர்) ஆக இருக்கும் விதார்த்திற்கும் திருமணம் நிச்சயிக்கிறார். தன்னைக் காப்பாற்றிக் கொள்ள தன்னுடைய பட்டாசு ஆலைக்கே தீ வைத்த வழக்கில் சிக்கியிருக்கும் இந்திரகுமாரை சிறைக்குத் தள்ள விதார்த் தீவிரமாக இருக்கிறார். அந்த வழக்கிலிருந்து இந்திரகுமாரைக் காப்பாற்ற அவரின் மைத்துனரான பசுபதி, விதார்த்தை கொலை செய்யத் துடிக்கிறார். தங்களது தங்கைகளின் கணவரைக் காப்பாற்ற சசிகுமாரும், பசுபதியும் மோதிக் கொள்வதுதான் படத்தின் மீதிக் கதை.